श्रमाधान पोर्टल पर होगा अब ऑनलाइन रजिस्ट्रेशन
श्रम विभाग ने जारी किया सिंगल विंडो सिस्टम
एजुकेशनरिपोर्टर|धनबाद
श्रमनियोजन प्रशिक्षण एवं कौशल विकास विभाग के तहत कारखाना प्रबंधन के लिए कारखाना अधिनियम के तहत किए जाने वाले मानचित्रों के अनुमोदन, पंजीकरण एवं लाइसेंस नवीकरण की प्रक्रिया को सरल करते हुए ऑनलाइन व्यवस्था शुरू की गई है। इसके तहत कारखाना प्रबंधन श्रमाधान पोर्टल के माध्यम से ऑन लाइन पंजीयन कर सकते हैं। यह जानकारी धनबाद अंचल के फैक्ट्री इंस्पेक्टर एनके शिशु ने दी। उन्होंने बताया कि अब कारखाना मालिकों को प्रत्येक वर्ष रिन्युअल के लिए आवेदन नहीं करना होगा। नए प्रावधान के तहत अब कारखाना प्रबंधन को प्रत्येक पांच वर्ष पर रिन्युअल करवाना होगा।
लाइसेंस फीस बढ़ी
श्रमविभाग ने फैक्ट्री, कारखाना रजिस्ट्रेशन, रिन्युअल अधिसूचना 1992 में संशोधन किया है। अब न्यूनतम 400 रुपए और अधिकतम 13.5 लाख रुपए फीस लगेगी। बिजली से चलने वाले छोटे उद्योग की फीस 105 रुपए से बढा कर 525 रुपए कर दी गई है। श्रम विभाग की ओर से कुल क्रशर समेत कुल 21 उद्योग को खतरनाक प्रक्रिया के तहत अधिसूचित किया है। इनमें वैसे उद्योग को शामिल किया गया है, जिनमें सिलिका डस्ट होने की संभावना होती है।
मीडिया से रू-ब-रू श्रम अधिकारी।
hin_Deva hin_Deva bho_Deva hin_Deva hin_Deva hin_Deva hin_Deva